《江城子令 与小李先待诏》
金朝·刘志渊

人情胶漆道情乖。昧灵台。翳尘埃。不惧如山，贩骨走轮回。

见在宝躯今不悟，千万劫，朽仙材。

好收□住武都阶。药苗栽。结神胎。九转功成，方寸蕊珠开。

体混净光从隐显，随眼底，是蓬莱。

作者简介：金道士。河中万泉人，字海南，号元冲子。童时不作嬉戏，事亲至孝。慕仙学道，后遇长春真人丘处机于栖游庵。金末兵乱，避于绵山。卒年七十九。